open-index/open-wikipedia-markdown huggingface dataset:
மம்தா மதி

**மம்தா மதி** Mamta Madhi) என்பவர் ஓர் இந்திய அரசியல்வாதியும் ஒடிசா சட்டமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். மதி 2000 முதல் 2005ஆம் ஆண்டு வரையிலும் மீண்டும் 2009 முதல் 2014 வரையிலும் ஒடிசாவின் சட்டமன்ற உறுப்பினராகப் பணியாற்றியுள்ளார்.

## பிறப்பு, குடும்பம், கல்வி
மம்தா மதி 1971ஆம் ஆண்டு திசம்பர் 11ஆம் தேதி மல்கங்கிரி மாவட்டத்தில் பிறந்தார். இவரின் தந்தை ராமச்சந்திர காரா. இவர் கணினி மென்பொருளில் பட்டயப் படிப்பினை முடித்துள்ளார். பின்னர் 1993 முதல் 1995 வரை செயப்பூரில் உள்ள அரசு மகளிர் கல்லூரியில் மனையியல் அறிவியல் படித்தார். இதில் பட்டம் பெற்ற பின்னர், வேளாண்மைப் பணியாளராகப் பணியாற்றினார். மம்தா நவ கிசோர் மதியை மணந்தார். இத்தம்பதிக்கு ஒரு மகன் உள்ளார்.

## அரசியல் வாழ்க்கை
மம்தா 2000ஆம் ஆண்டு ஒடிசா சட்டப் பேரவை உறுப்பினராக முதல்முறையாக தேர்ந்தெடுக்கப்பட்டார். 2000ஆம் ஆண்டு ஒடிசா சட்டப் பேரவைத் தேர்தலில், சிட்டகாங் சட்டமன்றத் தொகுதியில் இந்திய தேசிய காங்கிரசின் வேட்பாளராகப் போட்டியிட்டார். இவர் இத்தேர்தலில் வெற்றி பெற்று 12வது ஒடிசா சட்டமன்றத்திற்கு தேர்ந்தெடுக்கப்பட்டார். இந்த சட்டமன்றத்தில், சுற்றுச்சூழல், பெண்கள் மற்றும் குழந்தைகள் மேம்பாடு, நூலகக் குழுக்களின் உறுப்பினராக 2000 முதல் 2001 வரை பணியாற்றினார்.

2009 ஒடிசா சட்டப் பேரவைத் தேர்தலில், மம்தா மீண்டும் போட்டியிட்டு சிட்டகாங் சட்டமன்றத் தொகுதியிலிருந்து இந்திய தேசிய காங்கிரசின் பிரதிநிதியாகத் ஒடிசா சட்டமன்றத்தின் 14வது சட்டமன்றத்திற்கு தேர்ந்தெடுக்கப்பட்டார். மொத்தம் 22,822 வாக்குகள் பெற்று மம்தா முதலிடத்திலும், பிஜு ஜனதா கட்சியின் டம்ப்ருவைச் சேர்ந்த சிஷா 22,562 வாக்குகள் பெற்று 2-வது இடத்திலும் இருந்தனர். இருவருக்கும் இடையேயான வாக்கு வித்தியாசம் 0.31 சதவீதம் ஆகும். ஆனால் 2014 ஒடிசா பொதுத் தேர்தலில் மம்தா போட்டியிடாததால் முந்தைய தேர்தலில் 250 வாக்குகள் வித்தியாசத்தில் தோல்வியடைந்த ஷிஷா இந்த தேர்தலில் வெற்றி பெற்று 15வது ஒடிசா சட்டப் பேரவைக்கு தேர்ந்தெடுக்கப்பட்டார்.

2011ஆம் ஆண்டு மல்கங்கிரி மாவட்ட ஆட்சியரும், இளநிலை பொறியாளரும் மாவோயிஸ்டுகளால் கடத்தப்பட்டனர். அப்போது, ​​அரசு மற்றும் மாவோயிஸ்டுகளை விடுவிக்கக் கோரி, ஒடிசா சட்டப் பேரவையில் அட்டைப் பலகையுடன் உண்ணாவிரதப் போராட்டம் நடத்தினார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:ஒடிசா சட்டமன்ற பெண் உறுப்பினர்கள்
வாதரவத்தை

**வாதரவத்தை** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது கோப்பாய் பிரதேச செயலாளர் பிரிவில் அமைந்துள்ளது. இது கோப்பாயிற்குக் கிழக்கே சுமார் 15 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
செரி மெனாந்தி அரச கல்லறை

**செரி மெனாந்தி அரச கல்லறை** ஆங்கிலம்: *Seri Menanti Royal Mausoleum*; மலாய்: *Makam Diraja Seri Menanti*) என்பது நெகிரி செம்பிலான் அரச குடும்பத்தின் அரச கல்லறை ஆகும். இது மலேசியா, நெகிரி செம்பிலான் கோலா பிலா மாவட்டம், செரி மெனாந்தி அரச நகரத்தில் அமைந்துள்ளது.

செரி மெனாந்தி அரச கல்லறையின் மையத்தில் ஓர் உயரமான குவிமாடம்; மற்றும் பக்கவாட்டில் சிறிய குவிமாடங்கள் உள்ளன. கட்டிடம் முழுவதும் வெள்ளை வர்ணம் பூசப்பட்டுள்ளது. இந்தக் கல்லறைக்கு அருகில் துவாங்கு முனாவிர் அரச பள்ளிவாசலும் உள்ளது.

## கல்லறைகளின் பட்டியல்
### யாம் துவான் பெசார் கல்லறைகள்

* இராஜா ஈத்தாம் இப்னி அல்மர்கும் இராஜா பெலன்பாம் - நெகிரி செம்பிலானின் 2-ஆவது யாம் துவான் பெசார்
* இராஜா அலி இப்னி அல்மர்கும் இராஜா நாரா I - நெகிரி செம்பிலானின் 3-ஆவது யாம் துவான் பெசார்
* துவாங்கு நசிருதீன் இப்னி அல்மர்கும் துவாங்கு அலி - நெகிரி செம்பிலானின் 4-ஆவது யாம் துவான் பெசார்
* துவாங்கு உள்ளின் இப்னி அல்மர்கும் துவாங்கு அலி - நெகிரி செம்பிலானின் 5-ஆவது யாம் துவான் பெசார்
* துவாங்கு அந்தா இப்னி அல்மர்கும் துவாங்கு நசிருதீன் - நெகிரி செம்பிலானின் 6-ஆவது யாம் துவான் பெசார் - செரி மெனாந்தி
* துவாங்கு முகம்மது சா இப்னி அல்மர்கும் துவாங்கு அந்தா - செரி மெனாந்தி - நெகிரி செம்பிலானின் 7-ஆவது யாங் டி பெர்துவான் பெசார் (இறப்பு 1933)
* நெகிரி செம்பிலான் துவாங்கு அப்துல் ரகுமான் – நெகிரி செம்பிலானின் 8-ஆவது யாங் டி பெர்துவான் பெசார்; மற்றும் 1-ஆவது மலேசிய பேரரசர் (1957–60) (இறப்பு 1960)
* துவாங்கு முனாவிர் இப்னி அல்மர்கும் துவாங்கு அப்துல் ரகுமான் - 9-ஆவது யாங் டி பெர்துவான் பெசார் நெகிரி செம்பிலான் (இறப்பு 1967)
* நெகிரி செம்பிலான் துவாங்கு சாபார் – 10-ஆவது யாங் டி பெர்துவான் பெசார் மற்றும் 10-ஆவது மலேசிய பேரரசர்  (1994–99) *(இறப்பு 2008)*

## மேற்கோள்கள்

## மேலும் காண்க
* மலேசியாவில் இசுலாம்
* நெகிரி செம்பிலான் துவாங்கு அப்துல் ரகுமான்
* நெகிரி செம்பிலான் துவாங்கு முகிரிஸ்

‎

பகுப்பு:மலேசியாவில் இசுலாம்
பகுப்பு:மலேசிய அரச குடும்பங்கள்
பகுப்பு:மலேசியாவில் உள்ள கல்லறைகள்
சூசி டிலேர்

**சுசி டிலேர்** ( Suzy Delair ) (பிறப்பு சுசெட் பிர்ரெட் டிலேர் ; டிசம்பர் 31, 1917 - மார்ச் 15, 2020) ஓர் பிரான்சிய நடிகையும், நடனக் கலைஞரும், பாடகியும், நகைச்சுவை நடிகையும்ர் மற்றும்  19 ஆம் நூற்றாண்டின் இறுதியில் பிரான்சில் தொடங்கிய பல்வேறு பொழுதுபோக்குகளின் ஒரு நாடக வகை

யான வாட்வில்லின் நட்சத்திரமும் ஆவார்.

## சுயசரிதை
இவரின் தந்தை விலையுயர்ந்த தானுந்துகளின் உட்புறத்தை மேம்படுத்தும் தொழிலைச் செய்து கொண்டிருந்தார். இவரது தாய் ஒரு தையல்காரர் ஆவார். தாயாகவும் இருந்தார். பாரிஸில் பிறந்த இவர் மான்ட்மார்ட்ரேவில் வளர்ந்தார். பின்னர், இவர் லா ஸ்கலா இசைப்பள்ளியில் இசை பயின்றார்.

## திரைப்படம்
ஹென்றி-ஜார்ஜஸ் க்ளௌசோட், ஜீன் ட்ரெவில்லே, ஜீன் கிரெமில்லன், மார்செல் எல் ஹெர்பியர், கிறிஸ்டியன்-ஜாக், மார்செல் கார்னே, லுச்சினோ விஸ்கொன்டி, ரெனே கிளெமென்ட் மற்றும் ஜெரார்ட் வுரி இயக்கிய படங்களில் நடித்தார்.

1947 ஆம் ஆண்டில், *தி மர்டர் லைவ்ஸ் அட் நம்பர் 21* என்ற படத்தில் டிலேர் ஒரு துணைப் பாத்திரத்தில் நடித்தார். இது நியூயார்க் நகரில் திரையிடப்பட்டது. பிரான்சில் படமாக்கப்பட்டு 1951 இல் வெளியான லாரல் மற்றும் ஹார்டியின்  *அடோல் கே* ( *உட்டோபியா* என்றும் அழைக்கப்படுகிறது) நகைச்சுவைத் திரைப்படத்தில் முக்கிய பெண் கதாபாத்திரமாக நடித்திருந்தார்.

## இசை
டிலேர் படங்களில் நடிக்கத் தொடங்குவதற்கு முன்பு, மேடை நாடங்களில் நடித்தார். 28 பிப்ரவரி 1948 அன்று ஹோட்டல் நெக்ரெஸ்கோ என்ற நாடகத்தில் முதல் நைஸ் ஜாஸ் திருவிழாவின் போது இவர் *சி`செட் சி பான்* என்ற பாடலை பாடினார். அமெரிக்கப் பாடகரும் ஜாசு ஊதுகொம்பு இசைக் கலைஞருமான லூயிஸ் ஆம்ஸ்ட்ராங் கலந்துகொண்டு பாடலை விரும்பிக் கேட்டார். ஜூன் 26, 1950 இல், நியூயார்க் நகரில் சை ஆலிவர் மற்றும் அவரது இசைக்குழுவுடன் தனது பாடலின் அமெரிக்கப் பதிப்பை ( ஜெர்ரி சீலன் எழுதிய ஆங்கில வரிகள்) பதிவு செய்தார். இது வெளியிடப்பட்டபோது, வட்டு உலகளாவிய வெற்றியைப் பெற்றது. மேலும் இந்த பாடல் சிறந்த சர்வதேச பாடகர்களால் நிகழ்த்தப்பட்டது.

## சொந்த வாழ்க்கை
டிலேர், பிரெஞ்சு திரைப்பட இயக்குநரும், தயாரிப்பாளரும் மற்றும் திரைக்கதை எழுத்தாளருமான ஹென்றி-ஜார்ஜஸ் க்ளூசோட் என்பவருடன் 12 ஆண்டுகள் துணையாக இருந்தார்.

## மேற்கோள்கள்

பகுப்பு:பிரான்சியத் திரைப்பட நடிகைகள்
பகுப்பு:2020 இறப்புகள்
பகுப்பு:1917 பிறப்புகள்
அல்டாப்ரா

**அல்டாப்ரா** (*Aldabra*) என்பது உலகிலுள்ள இரண்டாவது பெரிய பவளத் தீவு எனக் கூறுகின்றனர். கடலியல் கலைச்சொல்லான 'அடால்' (atoll) என்றால் ஏறத்தாழ வட்டவடிவிலான பவளத்திட்டும், அதைச் சூழ்ந்த ஆழமில்லா கடற்கரையும் என்பது முழுமையான பொருள் ஆகும். இத்தீவு ஆப்பிரிக்காவின் தென்கிழக்குப் பகுதியில் அமைந்துள்ளது. இந்தியப் பெருங்கடல் பகுதியின் ஒரு பகுதியிலும்,  சீசெல்சு தீவிலிருந்து 1120 கிலோ மீட்டர் தொலைவிலும் உள்ளது. குறிப்பாக விக்டோரியா, சீசெல்சு என்பதில் இருந்து தென்மேற்கு திசையில் அமைந்துள்ளது. இது தீவு என அழைக்கப்பட்டாலும், இதன் நிலப்பகுதியானது ஒன்றல்ல. இதில் நான்கு பெரியத் தீவுகளையும், நாற்பது சிறிய தீவுகளையும் கொண்டுள்ளதால், இதனை அல்டாப்ரா தீவுக்கூட்டம் எனலாம்.

## துணைநூல்கள்
* 
* 
*
 	
## மேற்கோள்கள்

பகுப்பு:பவளத் தீவுகள்
பகுப்பு:உலகப் பாரம்பரியக் களங்கள்
பகுப்பு:சீசெல்சு
பகுப்பு:தீவுகள்
சிவப்பு சுல்மோனா பூண்டு

**சிவப்பு சுல்மோனா பூண்டு** (ஆங்கிலம்: *Red Sulmona Garlic*, இலத்தீன்: *Aglio rosso di Sulmona*) என்பது வெள்ளைப்பூண்டு வகைகளில் ஒன்றாகும். இது தெற்கு இத்தாலியின் (Abruzzo) பாரம்பரிய உணவுகளின் (P.A.T.) கீழ் அமைந்து சிறப்புத்தன்மையுடன் திகழ்கிறது. இச்சிறப்புத் தன்மையை இத்தாலிய அரசின் வேளாண்மை, உணவு, வனம் குறித்த கொள்கைகளினால் அறிவிக்கப்படுகிறது. இத்தாவரத்தினை நவம்பர், திசம்பர் காலங்களில் பயிரிடத் தொடங்குவர். சூன், சூலை மாதங்களில் அறுவடை செய்வர்.

## மேற்கோள்கள்

பகுப்பு:பூண்டு வகைகள்
மொல்லுகினேசியே

**மொல்லுகினேசியே** (தாவரவியல் பெயர்: *Molluginaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Bartl. ஆவார். இங்கிலாந்திலுள்ள கியூ தாவர ஆய்வகம், இக்குடும்பத்தைக் குறித்து வெளியிட்ட, முதல் ஆவணக் குறிப்பு 1825 ஆம் ஆண்டு எனத் தெரிவிக்கிறது.

## இக்குடும்பத்தின் பேரினங்கள்
கியூ தாவரவியல் ஆய்வகம், இக்குடும்பத்தின் பேரினங்களாக, 11  பேரினங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Adenogramma 
# Coelanthum 
# Glinus 
# Hypertelis 
# Mollugo 
# Paramollugo 
# Pharnaceum 
# Polpoda 
# Psammotropha 
# Suessenguthiella 
# Trigastrotheca 

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:பூக்கும் தாவரக் குடும்பங்கள்
பகுப்பு:தாவரவியல் பெயருடையக் கட்டுரைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
சேலம் நிறைகோல் தமிழ்ச் சங்கம்

## சேலம் நிறைகோல் தமிழ்ச்சங்கம்:

சேலம் நிறைகோல் தமிழ்ச்சங்கம் தமிழின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் தம் பணிகளைச் செய்து வருகிறது. மறைந்து வரும் தமிழரின் பண்பாடு, நாகரீகம், கலை போன்றவற்றை நிலைநாட்டும் நன்னோக்கோடும், எங்கோ ஒரு மூளையில் முடங்கிக்கிடக்கும் திறமை வாய்ந்தவர்களின் திறனை வெளிக் கொணர்வதற்காகவும் இச்சங்கம் உருவாக்கப்பட்டு இயங்கி வருகிறது. 

## வரலாறு:

சேலம் நிறைகோல் தமிழ்ச்சங்கம் 13 உறுப்பினர்களைக் கொண்டு 2021 ஆம் ஆண்டு மார்ச் மாதம் 26 ஆம் நாள் முனைவர் அ. இளவரசி முருகவேல், முனைவர் ஶ்ரீ.அழகுலெட்சுமி, முனைவர் ப. சசிரேகா ஆகியோரால் உருவாக்கப்பட்டது. தற்போது இச்சங்கத்தின் தலைவராக முனைவர் அ. இளவரசி அவர்கள் பொறுப்பேற்று இச்சங்கத்தினை வழிநடத்தி வருகிறார். இச்சங்கத்தில் தலைவர், செயலாளர், பொருளாளர், ஆலோசனைக் குழு உறுப்பினர்கள், செயற்குழு உறுப்பினர்கள் என மொத்தம் 13 உறுப்பினர்கள் தங்களின் பங்கினை ஆற்றி வருகின்றனர்.

## தமிழ்நாடு அரசு பதிவு:

சேலம் நிறைகோல் தமிழ்ச்சங்கம் முறையாக பதிவு செய்யப்பட்டு செயல்படுத்தப்பட வேண்டும் என்ற நோக்கத்தோடு சங்கப்பதிவு செய்வதற்காக  சேலம் சங்கப்பதிவு அலுவலகத்தில் 21.10.2021 அன்று ஆவணங்கள் தாக்கல் செய்யப்பட்டது. அதன் அடிப்படையில் அனைத்து ஆவணங்களும் சரிபார்க்கப்பட்டு 04.01.2022 அன்று SRG/Salem West/3/2022 என்று சங்கப்பதிவு எண் கிடைக்கப்பெற்றது.இச்சங்கம் தமிழ்நாடு அரசு சங்கப்பதிவு பெற்றது நடத்தப்படுகிறது என்பது பெருமைக்குரியதாகும்.

## நோக்கம்

சேலம் நிறைகோல் தமிழ்ச்சங்கம் தமிழ் மொழியின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் இனிவரும் காலங்களில் வருங்காலத் தலைமுறையினருக்கு தமிழ் மொழியின் சிறப்புகளை உணர்த்தி மொழிப்பற்றை ஏற்படுத்துவதற்காகவும் உருவானதாகும்.
•	மறைந்து வரும் தமிழரின் பண்பாடு, நாகரீகம், மற்றும்கலை இலக்கிய வாழ்வியல் கூறுகளை மீட்ருவாக்குதல்.
•	தமிழ்மொழியின்சிறப்பையறிந்த அறிஞர் பெருமக்கள், கலைஞர்கள், மாணவர்கள், தமிழ் ஆர்வலர்கள் என அனைவரையும் இனங்கண்டு அவர்களை ஊக்குவிக்கும் வகையில் பல நலத்திட்டங்களை செயல்படுத்துவரை நோக்கமாக கொண்டுள்ளது.
•	திறமை வாய்ந்தவர்களின் திறனை வெளிக்கொணர்வதற்கான களமாக சேலம் நிறைகோல் தமிழ்ச்சங்கம் செயல்படுத்தப்பட்டு வருகிறது. 
•	பழமை வாய்ந்த தமிழ் மொழியை ஆராய்ச்சியாளர்களின் வழி ஆராய்ந்து தரவுகளை, வருங்காலத் தலைமுறையினருக்கு தெறியப்படுத்தும் வகையில் பதிப்புக் குழுமமாக செயல்பட்டு நூல்களாக, இதழ்களாக வெளியிடும் பணியைச் செய்வதை பணியாகக் கொண்டுள்ளது.
•	பல்வேறு போட்டிகளை நடத்தி அதில் திறம் வாய்ந்தவர்களைக் கண்டறிந்து அவர்களைப் பெருமைபடுத்தும் வகையில் சான்றிதழ்கள், விருதுகள், பரிசளிப்புகள் வழங்கி சிறப்பிக்கும் நோக்கில் செயல்படுகிறது. 
•	திறன்மேம்பாட்டுப் பயிற்சிகள், கணினித்தமிழ்ப் பயிற்சிகள் மற்றும் விரிவாக்கப்பணிகள் போன்றவை நடத்துதல். 

## கொள்கை

•	தமிழ்மொழியின் வளர்ச்சிக்காகச் செயல்படுதல்.
•	தமிழ்மொழியோடு பிறமொழிகளையும் பேணிக் காப்பது.
•	வியாபார நோக்கமற்ற பொதுநல அமைப்பாகச் செயல்படுதல். 
•	தனியொருவரின் விருப்பங்களையோ, அமைப்பிற்கு முரண்பாட்டுக் கருத்துக்களையோ, செயல்பாடுகளையோகொள்கைகளையோ செயல்படுத்துவதற்கு இடம்அளிக்காது.
•	மக்கள், சமூகம் மற்றும் அரசுக்கு எவ்வகையிலும் எதிராக செயல்படாதிருத்தல்.
•	மொழிப்பற்று மிக்கவர்களை இணங்கண்டு அவர்களை ஒருங்கிணைத்து தமிழ்மொழி வளர்ச்சி மேம்பாட்டிற்காக இச்சங்கம் செயல்பட்டு வருகிறது.
எம். முகம்மது சித்தீக்

**எம். முகம்மது சித்தீக்** (*M. Mohammad Siddik*) தமிழக அரசியல்வாதி ஆவார். இவர் 1989ஆம் ஆண்டு நடைபெற்ற தேர்தலில் தற்போதைய மயிலாடுதுறை மாவட்டத்தின், பூம்புகார் சட்டமன்றத் தொகுதியில் தி.மு.க கட்சி சார்பில் போட்டியிட்டு வெற்றி பெற்றார்.

## பிறப்பு
முகம்மது சித்தீக் 27 மே 1957ஆம் ஆண்டு தற்போதைய நாகப்பட்டினம் மாவட்டம் தரங்கம்பாடி அருகே உள்ள எடுத்துக்கட்டி ஊராட்சி சாத்தனூரில் பிறந்தார்.

## கல்வி
நாகப்பட்டினம் மாவட்டம் திருக்களாச்சேரி ஊராட்சிக்கு உட்பட்ட ஆயப்பாடியில் உள்ள நேசனல் உயர் நிலைப்பள்ளியில் 9ஆம் வகுப்பு வரை பயின்றார் 

## அரசியல்
இந்திய ஒன்றிய முஸ்லிம் லீக் (லத்தீப்) அணியிலிருந்த இவர், பூம்புகார் சட்டமன்றத் தொகுதியில் தி.மு.க கட்சி சார்பில் 1989ஆம் ஆண்டு நடைபெற்ற தமிழ்நாடு சட்டமன்றத் தேர்தலில் போட்டியிட்டு வெற்றி பெற்றார்.

### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய முஸ்லிம்கள்
பிரமிளா மாலிக்

**பிரமிளா மாலிக்** *(Pramila Mallik*) என்பவர் ஓர் இந்திய அரசியல்வாதியும் ஒடிசா மாநில சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். இவர் இக்கட்சியின் வேட்பாளராக பிஞ்சர்பூர் சட்டமன்றத் தொகுதியில் போட்டியிட்டு 2023ஆம் ஆண்டு ஒடிசா சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஒடிசா சட்டமன்ற பெண் உறுப்பினர்கள்
பொட்டாசியம் அறுபுளோரோசிர்க்கோனேட்டு

**பொட்டாசியம் அறுபுளோரோசிர்க்கோனேட்டு** (*Potassium hexafluorozirconate*) என்பது  K2ZrF6 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம், புளோரின்,  சிர்க்கோனியம் ஆகிய தனிமங்கள் சேர்ந்து இச்சேர்மம்  உருவாகிறது.
## தயாரிப்பு
தனிமங்களின் கரைசல்களிலிருந்து பொட்டாசியம் அறுபுளோரோசிர்க்கோனேட்டு வீழ்படிவாக்கப்படுகிறது. 
:2KF + ZrF4 -> K2ZrF6↓
:2KCl + (NH4)2ZrF6 -> K2ZrF6↓ + 2NH4Cl}}
மேலும், தொழில்துறையில், 600–700°செல்சியசு வெப்பநிலையில் பொட்டாசியம் அறுபுளோரோசிலிக்கேட்டுடன் செறிவூட்டப்பட்ட சிர்கோனியம் தாதுவைச் சேர்த்து வினைபுரியச் செய்தும் இதை தயாரிக்கலாம்.

## இயற்பியல் பண்புகள்
பொட்டாசியம் அறுபுளோரோசிர்க்கோனேட்டு மணமற்ற வெள்ளை படிகத்  தூளாக உருவாகிறது. 

C 2/c (எண்.15) என்ற இடக்குழுவில் ஒற்றைச்சரிவச்சு படிகக் கட்டமைப்பில் பொட்டாசியம் அறுபுளோரோசிர்க்கோனேட்டு படிகமாகிறது.

## பயன்கள்
உலோக சிர்கோனியத்தின் மின்னாற்பகுப்பு முறை உற்பத்தியில் பொட்டாசியம் அறுபுளோரோசிர்க்கோனேட்டு ஓர் இடைநிலைப் பொருளாகப் பயன்படுத்தப்படுகிறது.

தீத்தடுப்பானாகவும்,  மக்னீசியம் மற்றும் அலுமினிய கலப்புலோகங்களில் சுத்திகரிப்பானாகவும் இது பயன்படுத்தப்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:சிர்க்கோனியம் சேர்மங்கள்
பகுப்பு:புளோரின் சேர்மங்கள்
சோடியம் அறுபுளோரோசிர்க்கோனேட்டு

**சோடியம் அறுபுளோரோசிர்க்கோனேட்டு** (*Sodium hexafluorozirconate*) என்பது  Na2ZrF6 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம், புளோரின்,  சிர்க்கோனியம் ஆகிய தனிமங்கள் சேர்ந்து இச்சேர்மம்  உருவாகிறது. சோடியம் சிர்க்கோனியம் புளோரைடு என்ற பெயராலும் இது அழைக்கப்படுகிறது.

ஒரு கனிம சேர்மமான சோடியம் அறுபுளோரோசிர்க்கோனேட்டு ஒளியியல் கண்ணாடிகள் மற்றும் மட்பாண்டங்கள் தயாரிப்பிலும், மற்ற இரசாயன சேர்மங்களின் உற்பத்தியிலும் பயன்படுத்தப்படுகிறது. சிவப்பு மற்றும் நீல-பச்சை பாசுபர்களின் உற்பத்தியிலும் இதன் பயன்பாடு ஆராய்ச்சி செய்யப்பட்டுள்ளது.

## மேற்கோள்கள்

பகுப்பு:சோடியம் சேர்மங்கள்
பகுப்பு:சிர்க்கோனியம் சேர்மங்கள்
பகுப்பு:புளோரின் சேர்மங்கள்
பகுப்பு:சிர்க்கோனேட்டுகள்
இலித்தியம் அறுபுளோரோசிர்க்கோனேட்டு

**இலித்தியம் அறுபுளோரோசிர்க்கோனேட்டு** (*Lithium hexafluorozirconate*) என்பது  Li2ZrF6 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், புளோரின்,  சிர்க்கோனியம் ஆகிய தனிமங்கள் சேர்ந்து இச்சேர்மம்  உருவாகிறது. இருலித்தியம் அறுபுளோரோசிர்க்கோனேட்டு, சிர்க்கோனியம் லித்தியம் அறுபுளோரைடு, இலித்தியம் அறுபுளோரோசிர்க்கோனேட்டு(IV) என்ற பெயர்களாலும் இது அழைக்கப்படுகிறது.

## மேற்கோள்கள்

பகுப்பு:சிர்க்கோனியம் சேர்மங்கள்
பகுப்பு:இலித்தியம் சேர்மங்கள்
பகுப்பு:புளோரின் சேர்மங்கள்
மரியா அடசோவசுகா

thumb|மரியா சான்கோவெட்சுகா (1892)
**மரியா கொசுடியாண்டினிவா அடசோவசுகா** ()**, மரியா சான்கோவெட்சுகா** (; 4 ஆகத்து 1854 - 4 அக்டோபர் 1934) என்று பிரபலமாக அழைக்கப்படுபவர், ஓர் உக்ரேனிய நாடக நடிகை ஆவார். இவர் 1922 ஆம் ஆண்டில் *உக்ரைனின் மக்கள் கலைஞர்* விருதை பெற்ற முதல் கலைஞராக ஆனார்.

## வாழ்க்கை வரலாறு
மரியா 19854 ஆம் ஆண்டில் கோசுடியன்டின் அடாசோவசுகி மற்றும் மரியா நெபெடோவா தம்பத்திக்கு மகளாக செர்னிகிவ் ஆளுநராகம் நிசின் மாவட்டத்தில் உள்ள சான்கிவ் நகரில் பிறந்தார். இவருடன் பிறந்த பல உடன்பிறப்புகள் இருந்தனர். இவர் செர்னிகிவ் நகர பெண் உடற்பயிற்சிக் கூட பள்ளியில் பள்ளிப்படிப்பை முடித்தார்.

1876 ஆம் ஆண்டில், மரியா முதன்முதலில் நிசுகின் திரையரங்கில் மேடையில் தோன்றினார். 27 அக்டோபர் 1882 அன்று மார்கோ கிரோபினிட்சுகியின் நிர்வாகத்தின் கீழ் யெலிசாவெட்கிராட் நகர திரையரங்கில் மரியா நடிக்க தொடங்கினார். இவர் கோட்லியரேவசுகி எழுதிய *நடால்கா போல்டாவகா* என்ற நாடகத்தில் நடால்கா எனும் முக்கிய கதாபாத்திரத்தை ஏற்று நடித்தார். இதன் பின்னர் மார்கோ கிரோபிவனெட்சுகி, மைக்கைலோ சுடாரிட்சுகி, மைக்கோலா சடோவசுகி மற்றும் பனாசு சக்சான்சுகி போன்ற மிகவும் பிரபலமான உக்ரேனிய இயக்குநர்களின் நாடக குழுக்களில் மரியா பங்கேற்று நடித்தார்.

இவர் நாடகங்களில் நடிக்கும் பொது *மரியா சான்கோவெட்சுகா* என்ற மேடைப் பெயரை பயன்படுத்தினார். இந்த புனை பெயரானது இவர் பிறந்த கிராமத்தின் பெயரிலிருந்து பெறப்பட்டது. மரியா நாடகங்களில் முப்பதிற்கும் அதிகமான வெவ்வேறு கதாபாத்திரங்களை ஏற்று நடித்தார். மேலும் இவர் சில நாடகங்களில் உக்ரேனிய நாட்டுப்புற பாடல்களை பாடினார்.

மரியா நிசின் நகரில் ஓர் நிரந்தரமான நாடக அரங்கைத் திறப்பதற்கு பெரும் முயற்சி மேற்கொண்டார். 1918 ஆம் ஆண்டில், இவரின் வழிகாட்டுதலின் பேரில் ஓர் நாடக குழு அமைக்கப்பட்டது. இதில் போரிசு ரோமான்ட்சுகி, ஆண்ட்ரி ரோட்மிரோவ் போன்ற பல முன்னணி நடிகர்களாக கலந்துகொண்டு நடித்தனர். *நடால்கா போல்டாவகா*, *ஹெட்மேன் டோரோசேன்கோ*, *ஆசா தி சிப்சி* போன்ற பல பிரசித்தி பெற்ற நாடகங்கள் அமைத்து நடிக்கப்பட்டன. இவரது மேடை தகுதிகளை அங்கீகரித்து, சூன் 1918 இல் உக்ரைன் குடியரசின் தலைவர் பாவலோ சுகோரோபாட்கி முன்மொழிந்த மரியாவுக்கு வாழ்நாள் ஓய்வூதியம் அளிப்பது குறித்த தீர்மானத்தை அமைச்சர்கள் சபை ஏற்றுக்கொண்டது. 1922 ஆம் ஆண்டில் உக்ரைன் முழுவதும் இவரின் நடிப்பு வாழ்க்கையின் 40வது ஆண்டு விழா வெற்றிகரமாக கொண்டாடப்பட்டது. அதே ஆண்டில் உக்ரைன் குடியரசின் மக்கள் கலைஞர் என்ற உயர் பட்டத்தை பெற்ற முதல் நபரானார். மரியா அக்டோபர் 4,1934 அன்று காலமானார். இவர் கீவ் நகரில் உள்ள பைக்கோவ் கல்லறையில் அடக்கம் செய்யப்பட்டார்.

## அஞ்சலி
ஆகத்து 4,2014 அன்று, கூகிள் மரியாவின் 160 வது பிறந்தநாளை கொண்டாடும் வகையில் ஒரு புது வரைபடத்தை (*டூடில்*) பதிவிட்டது.

## மேற்கோள்கள்

பகுப்பு:1934 இறப்புகள்
பகுப்பு:1854 பிறப்புகள்
பகுப்பு:உக்ரைனிய நடிகர்கள்
மினாங்கபாவு பெருநிலம்

**மினாங்கபாவு பெருநிலம்** அல்லது **மினாங்கபாவு பீடபூமி** (ஆங்கிலம்: *Minangkabau Highlands*; மலாய்: *Dataran tinggi Minangkabau*; இந்தோனேசியம் *Dataran Tinggi Minangkabau*, மினாங்கபாவு: *Minang Darek*) என்பது இந்தோனேசியா, மேற்கு சுமாத்திரா மாநிலத்தில் உள்ள ஒரு மலைப் பகுதியாகும். 

இந்த மலைப் பகுதி இந்தோனேசியாவின் மேற்கு-மத்திய சுமாத்திராவின் மெராப்பி எரிமலை, சிங்கலாங் மலை மற்றும் சாகோ மலை ஆகிய மூன்று மலைகளைச் சுற்றி அமைந்துள்ளது.

## பொது

மெராப்பி எரிமலை, சிங்கலாங் மலை, சாகோ மலை ஆகிய மலைப்பகுதிகள் பாரிசான் மலைகள் பகுதி என அழைக்கப்படுகிறது. இது சுமத்திராவின் மிகப்பெரிய மலைத்தொடராகும். பெரும்பாலான மினாங்கபாவு மக்கள் இங்குதான் வாழ்கின்றனர். மினாங்கபாவு மக்கள் அப்பகுதியை மினாங்கபாவு உலகம் (*Alam Minangkabau*) என்று குறிப்பிடுகின்றனர். இந்தப் பகுதி 7-ஆம் நூற்றாண்டிலிருந்து மெலாயு இராச்சியம் (*Malayu Kingdom*) என தற்போது அறியப்படும் ஓர் இராச்சியத்தை உருவாக்கியது.

பல நூற்றாண்டுகளுக்கு முன்னரே, மினாங்கபாவு மக்கள் வாழும் மலைப்பகுதிகளில் ஈரநெல் வேளாண்மை சிறப்பாக வளர்ச்சி அடைந்த நிலையில் இருந்தது. சுமத்திராவின் பிற பகுதிகளில் ஈரநெல் வேளாண்மை நடைபெறுவதற்கு நீண்ட காலத்திற்கு முன்பாகவே மினாங்கபாவு மலைப்பகுதிகளில் ஈரநெல் வேளாண்மை நடந்துள்ளது. மேலும் அங்கு வெளிநாட்டு தொடர்புகள் ஏற்படுவதற்கு முன்னரே ஈரநெல் சாகுபடி பரிணாம வளர்ச்சியை அடைந்துள்ளது. 

## தங்க வணிகம்

இப்பகுதியில் ஆதித்தியவர்மன் (1347–1375) ஆட்சியின் கல்வெட்டுகள் கண்டுபிடிக்கப்பட்டுள்ளன. இடச்சுக்காரர்கள் 1680-களில் மினாங்கபாவு மலைப்பகுதிகளின் தங்க இருப்புக்களைக் கைப்பற்றத் தொடங்கினர். 

இடச்சுக்காரர்கள் அப்பகுதியின் தங்க வர்த்தகத்தில் ஆதிக்கம் செலுத்தினர். 1820 மற்றும் 1899-க்கு இடைப்பட்ட காலத்தில், மலைப்பகுதிகளுக்கும் கடற்கரை துறைமுகங்களுக்கும் இடையிலான வர்த்தகப் பாதைகளைக் கடுமையாகக் கட்டுப்படுத்தினர். இது அரிசி உற்பத்தியில் குறிப்பிடத்தக்க சரிவை ஏற்படுத்தியது. 

### பள்ளத்தாக்குகள்

மினாங்கபாவு மலைப்பகுதிகள் மூன்று பெரிய பள்ளத்தாக்குகளைக் கொண்டுள்ளன:

* தானா டாத்தார் பள்ளத்தாக்கு
* அகாம் பள்ளத்தாக்கு
* லீமா புலோ பள்ளத்தாக்கு

மினாங்கபாவு பெருநிலத்தில் உள்ள பெலிம்பிங் கிராமம் அதன் மினாங்கபாவு கட்டிடக்கலைக்கு நன்கு அறியப்படுகிறது.

## காட்சியகம்


படிமம்:Minangkabau wedding 2.jpg|மினாங்கபாவ் இளம் தம்பதியினர்
படிமம்:Rumah Gadang.jpg|மினாங்கபாவ் இல்லம்
படிமம்:Festival Budaya Minangkabau 2016.jpg|மினாங்கபாவ் நடன நிகழ்ச்சி
படிமம்:Gadih minang.jpg|மினாங்கபாவ் பெண்கள்
படிமம்:Museum Adityawarman1.JPG|ஆதித்திய வர்மன் அருங்காட்சியகம்
படிமம்:Minangkabau wedding.jpg|மினாங்கபாவ் திருமணம்


## மேற்கோள்கள்

## மேலும் காண்க
* மேற்கு சுமாத்திரா
* மினாங்கபாவு மக்கள்
* மினாங்கபாவு மொழி
* பாகாருயோங் மரபு வழி
* ஆதித்தியவர்மன்

## வெளி இணைப்புகள்

பகுப்பு:சுமாத்திரா வரலாறு

பகுப்பு:மினாங்கபாவு
ஒற்றைக்கோணம்

வடிவவியலில் **ஒற்றைக்கோணம்** (*Monogon*) என்பது ஒரு விளிம்புடனும், ஒரு உச்சியுடனும் கூடிய பல்கோணமாகும். இது சிலாப்லி குறியீடு {1}-ஐக் கொண்டுள்ளது.

## யூக்ளிடியன் வடிவவியலில்
யூக்ளிடியன் வடிவவியலில் **ஒற்றைக்கோணம்** என்பது ஒரு சிதைவு பல்கோணமாகும், ஏனெனில் அதன் இறுதிப்புள்ளிகள் எந்த யூக்ளிடியக் கோட்டுத் துண்டுகளையும் போலல்லாமல் ஒன்றி இணைந்திருக்க வேண்டும். யூக்ளிடிய வடிவவியலில் பல்கோணத்தின் பெரும்பாலான வரையறைகள் ஒற்றைக்கோணம் என்பதை ஏற்கவில்லை.

## கோள வடிவியலில்
கோள வடிவியலில், ஒரு பெரு வட்டத்தில் (நிலநடுக் கோடு) உச்சியாக ஒரு ஒற்றைக்கோணத்தை உருவாக்க முடியும். இது ஒரு 360° விளிம்பையும் ஒரு உச்சியையும் பகிர்ந்து கொள்ளும் இரண்டு அரைக்கோள ஒற்றைக்கோண முகங்களுடன் {1,2} என்ற இருதளவுருவை உருவாக்குகிறது. அதன் இருமமான, ஒரு {2,1}  என்ற ஓசோகெட்ரான் (*hosohedron *), துருவங்களில் ஒரு 360° பிறை முகத்தையும், இரண்டு உச்சிகளுக்கிடையே ஒரு விளிம்பையும் கொண்ட இரண்டு காலெதிர்ப் புள்ளிகளைக் கொண்டுள்ளது.

## மேற்கோள்கள்

* Herbert Busemann, The geometry of geodesics. New York, Academic Press, 1955
* Coxeter, H.S.M; *Regular Polytopes* (third edition). Dover Publications Inc. 

பகுப்பு:எண்கள்
பகுப்பு:பல்கோணிகள்
வீமன்காமம்

**வீமன்காமம்** (*Veemankamam*) என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தெல்லிப்பழை பிரதேச செயலாளர் பிரிவில் அமைந்துள்ளது. இது காங்கேசன்துறைக்குத் தெற்கே சுமார் 2 கிலோமீட்டர் தூரத்தில் அமைந்துள்ளது.

## இங்குள்ள பாடசாலைகள்
* வீமன்காமம் மகா வித்தியாலயம்

## இங்குள்ள வணக்கத் தலங்கள்
* வீமன்காமம் வைரவர் கோயில்
* வீமன்காமம் வடக்கு இராஜராஜேஸ்வரி அம்பாள் ஆலயம்

## வீமன்காமத்தைச் சேர்ந்தவர்கள்
* சு. வித்தியானந்தன், பேராசிரியர், தமிழறிஞர்
* கே. எஸ். சுதாகர், எழுத்தாளர்

## மேற்கோள்கள்

## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சீசியம் சிர்க்கோனேட்டு

**சீசியம் சிர்க்கோனேட்டு** (*Caesium zirconate*) என்பது Cs2ZrO3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியம், சிர்க்கோனியம், ஆக்சிசன் ஆகிய தனிமங்கள் சேர்ந்து இச்சேர்மம்  உருவாகிறது.

## தயாரிப்பு
உயர் வெப்பநிலையில் சிர்கோனியாவுடன் சீசியம் ஐதராக்சைடைச் (CsOH) சேர்த்து வினைபுரியச் செய்தால்  சீசியம் சிர்கோனேட்டைத் தயாரிக்கலாம்.:
::2 CsOH + ZrO2 -> Cs2ZrO3 + H2O

## பண்புகள்
சீசியம் சிர்கோனேட்டு வெள்ளை நிறத் தூளாக உருவாகிறது.

## மேற்கோள்கள்

பகுப்பு:சீசியம் சேர்மங்கள்
பகுப்பு:சிர்க்கோனியம் சேர்மங்கள்
பகுப்பு:சிர்க்கோனேட்டுகள்
இமான்சு சர்மா (சதுரங்க வீரர்)

**இமான்சு சர்மா** ( *Himanshu Sharma* ) ஓர் இந்திய சதுரங்க கிராண்ட்மாஸ்டர் ஆவார்.

## தொழில் வாழ்க்கை
ஏப்ரல் 2017 இல், முதல் சர்தார் பிரகாஷ் சிங் நினைவுப் போட்டியின் ஐந்தாவது சுற்றில் வெற்றி பெற்ற பிறகு 2500 என்ற புள்ளியைக் கடந்தார். இதன் மூலம், இவர் இந்தியாவின் 47 வது கிராண்ட்மாஸ்டராகவும் மற்றும் அரியானா மாநிலத்தின் முதல் கிராண்ட்மாஸ்டராகவும் ஆனார்.

ஜூலை 2017 இல், இவர் பார்பெரா டெல் வேல்ஸ் திறந்தநிலைப் போட்டிகளில் வென்றார். இரண்டாம் இடத்தைப் பிடித்த கரேன் எச். கிரிகோரியனை விட இவர் அரை புள்ளி முன்னிலையில் இருந்தார். இதுவே இந்தியாவுக்கு வெளியே இவர் வென்ற முதல் திறந்தநிலைப் போட்டியாகும் 

2022 இல், சென்னையில் நடைபெற்ற 44 ஆவது சதுரங்க ஒலிம்பியாடில்  தீபத்தை ஏந்திச் சென்றவர்களில் ஒருவராக இருந்தார்.

## மேற்கோள்கள்

## வெளி இணைப்புகள்
*

பகுப்பு:சதுரங்கப் பேராதன்கள்
பகுப்பு:இந்திய சதுரங்க வீரர்கள்
பகுப்பு:1983 பிறப்புகள்
பகுப்பு:வாழும் மக்கள்
வீச்சு (புள்ளியியல்)

புள்ளியியலில் தரவுத் தொகுப்பு ஒன்றின் **வீச்சு** (*Range*) என்பது மிகப்பெரியதும் மிகச்சிறியதுமான மதிப்புகளுக்கு இடையிலான வேறுபாடு ஆகும். இது கூறுபுள்ளியின் அதிகபட்ச மதிப்பிலிருந்து குறைந்தபட்ச மதிப்பைக் கழிப்பதன் விளைவாகும். இது தரவுகளின் அதே அலகுகளில் வெளிப்படுத்தப்படுகிறது.

விளக்கப் புள்ளியியலில், வீச்சு என்பது அனைத்துத் தரவுகளையும் கொண்ட மிகச்சிறிய இடைவெளி அளவு ஆகும். இது புள்ளியியல் பரவலின் அறிகுறியை வழங்குகிறது. இது இரண்டு கூர்நோக்குளை மட்டுமே சார்ந்திருப்பதால், சிறிய தரவுத் தொகுப்புகளின் பரவலைக் குறிக்க இது மிகவும் பயனுள்ளதாக இருக்கும்.

## சார்பிலா மற்றும் முற்றொருமப் பரவலுக்கு தொடர்ச்சியான சமவாய்ப்பு மாறி
இங்கு nக்கு  சார்பிலா மற்றும் முற்றொருமப் பரவலுக்கு தொடர்ச்சியான சமவாய்ப்பு மாறிகள் *X*1, *X*2, ..., *X**n*  உடன் குவிவு பரவல் சார்புகள் G(*x*) மற்றும் நிகழ்தகவு அடர்த்தி சார்புகள்  g(*x*) ன் வீச்சானது T குவிவு பரவல் சார்புகளாக உள்ளது  T= max(*X*1, *X*2, ..., *X**n*)-min(*X*1, *X*2, ..., *X**n*).

## மேற்கோள்கள்

பகுப்பு:புள்ளியியல்
பகுப்பு:அலகுகள்
செசுவியம்

**செசுவியம்** (தாவரவியல் பெயர்: *Sesuvium*, ஆங்கிலம்: *sea-purslanes*) என்பது ஐசோஏசியே (*Aizoaceae*) என்ற பூக்கும் தாவரக் குடும்பத்தின் 120 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1759  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது,  பூமியின் வெப்ப வலயப் பகுதிகள், அயன அயல் மண்டலப் பகுதிகள் ஆகும்.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 14  இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Sesuvium ayresii 
# Sesuvium congense 
# Sesuvium crithmoides 
# Sesuvium edmonstonei 
# Sesuvium humifusum 
# Sesuvium hydaspicum 
# Sesuvium maritimum 
# Sesuvium mezianum 
# Sesuvium parviflorum 
# Sesuvium portulacastrum 
# Sesuvium revolutifolium 
# Sesuvium rubriflorum 
# Sesuvium sesuvioides 
# Sesuvium trianthemoides 

## மேற்கோள்கள்

## வெளியிணைப்புகள்

பகுப்பு:பூக்கும் தாவரப் பேரினங்கள்
செசுவியிடே

**செசுவியிடே** (தாவரவியல் பெயர்: *Sesuvioideae*) என்பது பூக்கும் தாவரங்களின் துணைக்குடும்பங்களில் ஒன்றாகும். இது ஐசோஏசியே என்ற தாவரக்குடும்பத்தின் கீழ் அமைந்துள்ளது. இத்துணைக்குடும்பத்தின் வேறுபெயர்/ முந்தையப் பெயர் *Sesuviaceae*  (1834) ஆகும். இதிலிருந்து ஓமியோபதி மருத்து (calcium oxalate druses) தயாரிக்கப்படுகிறது. தாவர வகைப்பாட்டியலில் இது குறித்த மரபுபரிணாமவியல் ஆய்வு முக்கியமானதாகும்.

## இதன் பேரினங்கள்
# *Anisostigma* (ஒரு இனம்)
# செசுவியம் = *Sesuvium*  (14 இனங்கள்)
# *Trianthema*  (29 இனங்கள்)
# *Tribulocarpus*  (3 இனங்கள்)
# *Zaleya* (6 இனங்கள்)

## இதன் இனக்குழுக்கள்
# *Anisostigmateae*
# *Sesuvieae*

## மேற்கோள்கள்

## வெளி இணைப்புகள்

பகுப்பு:பூக்கும் தாவரங்கள்
பகுப்பு:தாவர வகைப்பாட்டியல்
பகுப்பு:ஐசோஏசியே குடும்பம்
பனிமலைப் பூண்டு

**பனிமலைப் பூண்டு** (*Snow Mountain garlic*) என்பது இது காசுமீர் பூண்டு என்றும் அழைக்கப்படுகிறது. இந்தப் பூண்டு வெள்ளைப்பூண்டு வகைகளில் ஒன்றாகும். இப்பூண்டு இந்தியாவின் சம்மு காசுமீர் நிலப்பகுதியின் மலைகளில் விளைகிறது. குறிப்பாக மேற்கு இமயமலைகளின் குளிரான (, உயரப்பகுதிகளில் ( காணப்படுகிறது. குறைவான ஆக்சிசன் காணப்படும் சூழ்நிலையிலும் இவை உயிர் வாழ்கிறது.

## மேற்கோள்கள்

பகுப்பு:பூண்டு வகைகள்
பாசுபேட்டு குறைநிரப்பி

**பாசுபேட்டு குறைநிரப்பி** (*Phosphate supplement*) இரத்த பாசுபேட்டு குறைவு நோய்க்கான சிகிச்சையில் பயன்படுத்தப்படுகிறது.
 
பாசுபேட்டு சுழற்சியை விட்டு வெளியேறி செல்களுக்குள் நுழையும் போது பெரும்பாலான இரத்த பாசுபேட்டு குறைவு நோய் ஏற்படுகிறது. அறுவைசிகிச்சைக்கு உட்படுத்தப்பட்டவர்கள் மற்றும் நீண்டகால ஊட்டச்சத்து குறைபாடு உள்ளவர்களுக்கு பாசுபேட்டு சத்து கூடுதலாகத் தேவைப்படுகிறது.

சோடியம் பாசுபேட்டு, பொட்டாசியம் பாசுபேட்டு சேர்மங்கள் நரம்பு வழியாக அல்லது வாய்வழியாகக் கொடுக்கப்பட்டு சிகிச்சையை நிர்வகிக்கலாம். மாத்திரை வடிவத்தில் இவை இரண்டும் இணைந்த மாத்திரைகளும் கிடைக்கின்றன.

பாசுபேட்டு முதன்மையாக சிறுநீரில், சேய்மை சிறுநீரகக் குழலில் வெளியேற்றப்படுகிறது.

## மேற்கோள்கள்

பகுப்பு:பாசுபேட்டுகள்
டிசிப்ரோசியம்(III) பாசுபேட்டு

**டிசிப்ரோசியம்(III) பாசுபேட்டு** (*Dysprosium(III) phosphate*) என்பது DyPO4  
என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியம் பாசுபரசு ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. 

## தயாரிப்பு
உயர் வெப்பநிலையில் டிசிப்ரோசியம்(III) ஆக்சைடுடன் அம்மோனியம் ஈரைதரசன் பாசுபேட்டைச் சேர்த்து வினைபுரியச் செய்வதன் மூலம் டிசிப்ரோசியம்(III) பாசுபேட்டு சேர்மத்தை தயாரிக்க இயலும்:

::Dy2O3 + 2 (NH4)(H2PO4) -> 2 DyPO4 + 2 NH3 + 3 H2O

## பண்புகள்
டிசிப்ரோசியம்(III) பாசுபேட்டு 1200 °செல்சியசு வெப்பநிலைக்கு மேல் டிசிப்ரோசியம் ஆக்சிபாசுபேட்டு  மற்றும் பாசுபரசு பெண்டாக்சைடாக சிதைகிறது. இது சோடியம் புளோரைடுடன் வினைபுரிந்து NaDyFPO4 உருவாகிறது: :

::NaF + DyPO4 → NaDyFPO4

உயர் வெப்பநிலையில் இது சோடியம் மாலிப்டேட்டுடன் வினைபுரிந்து 
Na2Dy(MoO4)(PO4) சேர்மத்தைக் கொடுக்கிறது:
::Na2MoO4 + DyPO4 -> Na2Dy(MoO4)(PO4)

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:பாசுபேட்டுகள்
சாயிர்

**சாயிர்** (*Zaire*, , ), அரசமைப்புப்படி *சாயிர் குடியரசு* (*Republic of Zaire*) (, ) என்ற நாடு ஆப்பிரிக்காவில் உள்ளது. முன்பு 1971 முதல் 1997 வரை, காங்கோ மக்களாட்சிக் குடியரசு என அழைக்கப்பட்டது. மேலும், அக்காலத்தில் நடு ஆப்பிரிக்காவில் மூன்றாவது பெரியநாடாக இருந்தது. அதாவது சூடான், அல்சீரியா நாடுகளுக்கு பெரிய நாடாக இருந்தது. பரப்பளவு அடிப்படையில் நாடுகளின் பட்டியல் அடிப்படையில் 11வது நாடாக இருக்கிறது. 2.3 கோடி மக்கள் சாயிரில் வாழ்கின்றனர். உலக பிரெஞ்சு மொழிப் பட்டியலில் சாயிர் உள்ளது. 1982 ஆம் வெளிவந்த இர்வின் அறிக்கை (report by IMF's envoy Erwin Blumenthal), ஊழல் அதிகமுள்ள நாடு எனக் கூறுகிறது. அதனால் பன்னாட்டு  நிதியம் (WMF) தனது நிதிகளை நிறுத்தியது.

## மேற்கோள்கள்

## வெளியிணைப்புகள்

*Macgaffey, J., 1991. *The Real Economy of Zaire: The Contribution of Smuggling and Other Unofficial Activities to National Wealth*. Philadelphia: University of Pennsylvania Press. 
*Callaghy, T., *The State–Society Struggle: Zaire in Comparative Perspective*. New York: Columbia University Press, 1984, .
*Young, C., and Turner, T., *The Rise and Decline of the Zairian State*. Madison: The University of Wisconsin Press, 1985, 
*.
* .

பகுப்பு:ஆபிரிக்காவின் முன்னாள் நாடுகள்
விசயராகவன்

**நாராயணபிள்ளை விசயராகவன்** ( *Narayanapillai Vijayaraghavan***;** பிறப்பு 12 சனவரி 1950), பொதுவாக **விசயராகவன்** என்று அறியப்பட்ட இவர், முக்கியமாக மலையாளத் திரைப்படங்களில் பணிபுரியும் ஓர் இந்திய நடிகர் ஆவார். இவர் குணச்சித்திர வேடங்களுக்கு பெயர் பெற்றவர்.  இவர் நாடகக் கலைஞரும் மற்றும் திரைப்பட நடிகருமான என். என். பிள்ளையின் மகன்.

## சொந்த வாழ்க்கை
விசயராகவன் பழம்பெரும் நடிகர் என். என். பிள்ளை மற்றும் சின்னம்மா ஆகியோருக்கு மகனாக 12 சனவரி 1950 இல் மலாயா கூட்டமைப்பின் தலைநகர் கோலாலம்பூரில் பிறந்தார். இவரின் தந்தை தோட்ட மேலாளராக பணிபுரிந்தார். இவருக்கு சுலோச்சனா மற்றும் ரேணுகா என்ற இரு சகோதரிகள் உள்ளனர். இவர் கூடமாலூர் அரசு மேல்நிலைப்பள்ளியில் தனது ஆரம்பக் கல்வியை பெற்றார்.

## தனிப்பட்ட வாழ்க்கை
இவருக்கு அனிதா என்ற மனைவியும், 2 மகன்களும் உள்ளனர். மூத்த மகன் ஜினதேவன் ஒரு தொழிலதிபராக இருக்கிறார். இளைய மகன் தேவதேவன் திரைத்துறையில் உள்ளார்.

## திரைத் தொழில்
விசயராகவன், ஆர். கே. சேகர் இயக்கத்தில் 1973இல் வெளிவந்த*கபாலிகா* என்ற மலையாளத் திரைப்ப்டம் மூலம் அறிமுகமானார். அதைத் தொடர்ந்து 1975இல் இயக்குநர் ஜே. சசிகுமார் இயக்கத்தில் *பிக்னிக்* படத்தில் தோன்றினார்.

## தமிழ்த் திரைப்படங்கள்
பிரபல மலையாள இயக்குநர் பாசில் இயக்கிய தமிழ்த் திரைப்படமான அரங்கேற்ற வேளை படத்திலும் அதைத்தொடர்ந்து இயக்குநர் பரதன் இயக்கத்தில் விஜய் நடிப்பில் 2017 இல் வெளியான பைரவா படத்திலும் நடித்திருந்தார்.

## மேற்கோள்கள்

## வெளி இணைப்புகள்
* Vijayaraghavan at MSI
* 

பகுப்பு:1951 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
யுகதர்மா

**யுகதர்மா ''(***<nowiki/>*Yugadharma)* () என்பது [[இந்து மெய்யியல்|இந்து மெய்யியலில்]] ஒரு காலகட்டத்திற்கான *தருமம்* அல்லது வாழ்வியல் வழிமுறை ஆகும். யுகதர்மத்தின் கருத்தானது *சனாதன தர்மத்தின்* பிரதிபலிப்பாக குறிப்பிடப்படுகிறது. இது காலத்தைக் கடந்த நித்திய தர்மமாகக் குறிப்பிடப்படுகிறது.

[[இந்து நூல்கள்]] [[சுருதி (வேதம்)|*சுருதி*]] (*வேதங்களைப் போன்றவை)* காலமற்றவை என்று கருதப்படுகின்றன, மற்றும் *ஸ்மிருதி* *(மனுஸ்மிருதி)* போன்ற இரண்டாம் நிலை நூல்கள் குறைந்த அதிகாரபூர்வமானவை மற்றும் ஒரு குறிப்பிட்ட காலத்திற்கு மட்டுமே பொருந்தும். *சனாதன தர்மம்* சுருதி நூல்களை அடிப்படையாகக் கொண்டது, *யுகதர்மா* *ஸ்மிருதி* நூல்களை அடிப்படையாகக் கொண்டது.

== இலக்கியம் ==
சத்ய யுகத்தில் [[விஷ்ணு]] தியானம், த்ரேதாயுகத்தில் தியாகம் செய்தல், துவபார யுகத்தில் கோவிலில் வழிபாடு செய்தல் ஆகியவற்றிலிருந்து பெறப்பட்ட தகுதி, தற்போதைய யுகத்தில் கிருஷ்ணரின் பெயரை உச்சரிப்பதன் மூலம் அடையப்படும் என்று *பாகவத புராணம்* கூறுகிறது.

குறிப்பிட்ட யுகத்தில் யுகதர்மம் பின்பற்றப்படாத போதெல்லாம், விஷ்ணு பூமியில் அவதாரம் எடுத்து, யுகத்தின் நடைமுறைகளின்படி செயல்படுகிறார் என்று *வாயு புராணம்* கூறுகிறது.

== விளக்கங்கள் ==
கலியுகம் என்று அழைக்கப்படும் தற்போதைய *யுகாதர்மா* இந்து மதத்தின் மரபுகளினூடாக விளக்கப்படுகிறது.

=== கௌடிய வைஷ்ணவ மதம் ===
வைஷ்ணவ மதத்தை பின்பற்றுபவர்கள் ஹரே கிருஷ்ண மந்திரத்தின் கூட்டு நடனம், பாடல் மற்றும் ஜபம் போன்றவற்றைப் பின்பற்ற வேண்டிய *யுகாதர்மா* என்று நம்புகின்றனர்.

=== ஸ்ரீ வைஷ்ணவம் ===
[[ஸ்ரீவைஷ்ணவம்|ஸ்ரீ வைஷ்ணவத்தை]] பின்பற்றுபவர்கள், *வேதங்களின்* விளக்கத்தின்படி,  எனப்படும் சடங்கு மூலம் *சரணாகதி* செய்வதே பின்பற்ற வேண்டிய *யுகதர்மம்* என்று நம்புகின்றனர். வேதக் குறிப்புகளில் இருந்து மேற்கோள் காட்டப்பட்ட *யுகதர்மத்தின்* மற்றொரு முக்கிய பகுதி [[ஓம் நமோ நாராயணாய|அஷ்டகாஷர மந்திரம்]] மற்றும் [[விஷ்ணு சஹஸ்ரநாமம்|*விஷ்ணு சஹஸ்ரநாமத்தை*]] உச்சரிப்பது ஆகும். விஷ்ணுவின் வடிவமான [[வெங்கடாசலபதி|வெங்கடேஸ்வரனிடம்]] பக்தி செலுத்துவது *கலியுகத்திற்கான* *யுகதர்மமாகவும்* கருதப்படுகிறது.

== மேலும் காண்க ==

* *தர்மம்''

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பிரசியோடைமியம்(III) பாசுபேட்டு

**பிரசியோடைமியம்(III) பாசுபேட்டு** (*Praseodymium(III) phosphate*) என்பது PrPO4 
என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் பாசுபரசு ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. 

## தயாரிப்பு
பிரசியோடைமியம் குளோரைடுடன்  பாசுபாரிக்கு அமிலத்தைச் சேர்த்து வினைபுரியச் செய்வதன் மூலம் பிரசியோடைமியம்(III) பாசுபேட்டு அரைநீரேற்றை தயாரிக்க இயலும்:
::PrCl3 + H3PO4 → PrPO4 + 3 HCl

சிலிக்கான் பைரோபாசுபேட்டுடன் (SiP2O7) பிரசியோடைமியம்(III,IV) ஆக்சைடை  (Pr6O11) சேர்த்து 1200 °செல்சியசு வெப்பநிலையில் வினைபுரியச் செய்வதன் மூலமும் இதை உருவாக்க முடியும்.

## பண்புகள்
P21/n என்ற இடக்குழுவில் a = 0.676 நானோமீட்டர், b = 0.695 நானோமீட்டர், c = 0.641 நானோமீட்டர், β = 103.25°, Z = 4 செல் அளவுருக்களுடன் பிரசியோடைமியம்(III) பாசுபேட்டு ஒற்றைச்சரிவச்சு படிகக் கட்டமைப்பில் படிகமாகிறது.

PrPO4·nH2O என்ற வாய்பாட்டிலான படிக நீரேற்றையும் இது உருவாக்குகிறது. வாய்பாட்டிலுள்ள n 2PrF2(PO4) சேர்மத்தைக் கொடுக்கிறது. 
::PrPO4 + 2 NaF → Na2PrF2(PO4)

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:பாசுபேட்டுகள்
ஏ. விசயராகவன்

**ஏ. விசயராகவன்** ( *A. Vijayaraghavan* ) இந்தியப் பொதுவுடைமைக் கட்சியைச் (மார்க்சிஸ்ட்) சேர்ந்த ஒரு இந்திய அரசியல்வாதி ஆவார். மேலும் கேரளாவில் இடது ஜனநாயக முன்னணியின் ஒருங்கிணைப்பாளராகவும், கட்சியின் கேரள மாநிலக் குழுவின் முன்னாள் செயலாளராகவும் இருந்தார். இவர் மலப்புரத்தில் பிறந்தவர். இவர் நாடாளுமன்றத்தின் மாநிலங்களவையில்கேரளாவைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். மேலும், துணைச் சட்டங்கள் மற்றும் பொது உத்தரவாதங்கள் தொடர்பான நாடாளுமன்றக் குழுக்களின் தலைவராக இருந்தார். இவர் மாநிலங்களவையில் கட்சியின் தலைமைக் கொறடாவாகவும் இருந்தார். 1989ல் பாலக்காடு மக்களவைத் தொகுதியிலிருந்து  மக்களவைக்குத் தேர்ந்தெடுக்கப்பட்டார். இவர் இந்தியப் பொதுவுடைமைக் கட்சியின் (மார்க்சிஸ்ட்) மத்திய செயலக உறுப்பினராகவும், அகில இந்திய விவசாயத் தொழிலாளர் சங்கத்தின் பொதுச் செயலாளராகவும் உள்ளார். இவர் 2022 தேர்தல்களின் போது கேரளாவில் கட்சியின் தற்காலிகச் செயலாளராக பணியாற்றினார்.

இவர் 2014 இந்தியப் பொதுத் தேர்தலில் கோழிக்கோடு மக்களவைத் தொகுதியில் போட்டியிட்டார். கோழிக்கோடு அரசு சட்டக் கல்லூரியில் சட்டத்தில் இளங்கலைப் பட்டமும் பெற்றுள்ளார். இவர் இந்திய அரசியல்வாதியும்  பேராசிரியையுமான ஆர். பிந்துவை மணந்தார். பிந்து பிரபல கட்சிப் பணியாளரும், திருச்சூரில் உள்ள சிறீ கேரள வர்மா கல்லூரியின் ஆசிரியரும் ஆவார். இவர்கள் திருச்சூரில் வசிக்கின்றனர்.

## பிற பணிகள்
ஏ. விசயராகவன் இந்திய மாணவர் கூட்டமைப்பு தலைவராகவும் பணியாற்றியுள்ளார். மலையாள கம்யூனிகேஷன்ஸ் லிமிடெட் என்ற நிறுவனத்தில் இயக்குநராகவும் உள்ளார். ஐக்கிய நாடுகள் அவையின் பொதுச் சபைக்கான இந்தியக் குழுவில் உறுப்பினராகவும் இருந்தார். தற்போது அகில இந்திய விவசாயத் தொழிலாளர் சங்கத்தின் அகில இந்திய பொதுச் செயலாளராகப் பணியாற்றி வருகிறார்.

## மேற்கோள்கள்

## வெளி இணைப்புகள்

* Profile on Rajya Sabha website

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:மலப்புறம் மாவட்ட மக்கள்
பகுப்பு:வாழும் மக்கள்
நாராயண் சாண்டல்

**நாராயண் சாண்டல்** (*Narayan Chandel*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு ஏப்ரல் மாதம் 19 ஆம் தேதியன்று இவர் பிறந்தார்.  சத்தீசுகர் மாநிலத்தின் பாரதிய சனதா கட்சி உறுப்பினரான இவர்  எதிர்க்கட்சித் தலைவராக இருந்துள்ளார். இயாஞ்சீர்-சாம்பா தொகுதியை இவர் பிரதிநிதித்துவப்படுத்தினார், மேலும் சத்தீசுகர் சட்டமன்றத்தின் துணை சபாநாயகராகவும் பணியாற்றினார்.

## அரசியல் வாழ்க்கை
முதன்முதலில் 1998  ஆம் ஆண்டில் மத்தியப் பிரதேச சட்டப்பேரவைக்காகத் தேர்ந்தெடுக்கப்பட்டார். மத்தியப் பிரதேசத்தில் இருந்து சத்தீசுகர் மாநிலம் உருவாக்கப்பட்ட பிறகு, இவர் 2003 ஆம் ஆண்டு நடைபெற்ற சத்தீசுகார் சட்டப்பேரவைத் தேர்தலில் அதே தொகுதியில் போட்டியிட்டார்.  ஆனால் இந்திய தேசிய காங்கிரசின் மோதி லால் தேவங்கனிடம் 7,710 வாக்குகள் வித்தியாசத்தில் தோல்வியடைந்தார்.

மீண்டும், இவர் 2008 ஆம் ஆண்டு சட்டமன்றத் தேர்தலில் வெற்றி பெற்று சத்தீசுகர் சட்டமன்றத்தில் துணை சபாநாயகராக ஆனார். 2018 ஆம் ஆண்டில், காங்கிரசு கட்சியின் மோதி லால் தேவங்கனை 4,188 வாக்குகள் வித்தியாசத்தில் தோற்கடித்து நாராயண் சாண்டல் மீண்டும் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:மத்தியப் பிரதேச அரசியல்வாதிகள்
பகுப்பு:சத்தீசுகர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
ஐக்கிய கேரள தம்புரான்

thumb|மகாராஜா கேரள வர்மா தம்புரான் என்கிற ஐக்கிய கேரள தம்புரான்
**கேரள வர்மா தம்புரான்** ( *Kerala Varma Thampuran*; 1870 - ஜூலை 1948) **ஐக்கிய கேரள தம்புரான்** அல்லது **ஏழாம் கேரள வர்மா** என்று பிரபலமாக அறியப்படும் இவர், 1946 மற்றும் 1949க்கும் இடையில் கொச்சி இராச்சியத்தை ஆட்சி செய்த மகாராஜா ஆவார்.  மலையாளம் பேசும் மக்களுக்காக இந்தியாவில் ஒருங்கிணைந்த கேரள மாநிலம் என்ற கருத்தை இவர் முன்வைத்தார். மேலும், பிரித்தானிய மலபார், கொச்சி மற்றும் திருவிதாங்கூரை இணைப்பதற்காக முன் நின்றார். எனவே, அவருக்கு **ஐக்கிய கேரள தம்புரான்** (கேரளாவை இணைத்த மன்னன்) என்ற பெயர் வழங்கப்பட்டது. இவர் ஜூலை 1948 இல் இறந்தார் (மலையாள நாட்காட்டியின்படி 1123 மிதுனம் 25 ஆம் தேதி). திருச்சூரில் சிறீ கேரள வர்மா கல்லூரி உருவானதற்கு மூளையாக இருந்தவர்.

## சுயசரிதை
1870 இல் பிறந்த இவர் 1946 முதல் கொச்சி இராச்சியத்தை ஆண்டார்.

கொச்சியின் மகாராஜாவான கேரள வர்மா, கேரளாவை ஒன்றிணைப்பதிலும், கொச்சி இராச்சியம் இந்திய ஒன்றியத்தில் இணைவதிலும் முக்கியப் பங்கு வகித்தார். ஏப்ரல் 1947 இல், திருச்சூரில் கே. கேளப்பன் தலைமையில் நடைபெற்ற ஐக்கிய கேரள மாநாட்டை இவர் தொடங்கி வைத்தார். இம்மாநாட்டில், 'ஐக்கிய கேரளா' அமைப்பதற்கான தீர்மானம் நிறைவேற்றப்பட்டது. மலபார் மாவட்டம், கொச்சி மற்றும் திருவிதாங்கூரை இணைத்து ஒருங்கிணைந்த கேரள மாநிலம் அமைப்பதற்கான இவரது நிலைப்பாட்டிற்காக இவர் பின்னர் 'ஐக்கிய கேரள தம்புரான்' என்று அழைக்கப்பட்டார்.
## இறப்பு
இவர் ஜூலை 1948 இல் இறந்தார்.

## மேற்கோள்கள்

*தி இந்து "New role for Kalikota palace", 21 August 2010.
*தி இந்து "Due recognition sought for kochi royal family", 22 August 2010.

பகுப்பு:1870 பிறப்புகள்
பகுப்பு:1948 இறப்புகள்
பகுப்பு:கேரள வரலாறு
சந்தோசு குமார் காக்கர்

**சந்தோசு குமார் காக்கர்** (*Santosh Kumar Kacker*) இந்தியாவைச் சேர்ந்த கழுத்து மற்றும் தலை  அறுவைச் சிகிச்சை நிபுணர் ஆவார். தில்லியின் அகில இந்திய மருத்துவ அறிவியல் நிறுவனத்தின் இயக்குநராக இருந்தார். 1960 ஆம் ஆண்டில் மருத்துவத்தில் பட்டம் பெற்ற இவர், 1963 ஆம் ஆண்டில் இலக்னோவில் உள்ள இன்றைய கிங் சியார்ச்சு மருத்துவ பல்கலைக்கழகத்தில் தலை மற்றும் கழுத்து மருத்துவத்தில் முதுகலைப் பட்டம் பெற்றார். 1968  ஆம் ஆண்டில் இலண்டனின் இராயல் அறுவைச் சிகிச்சை மருத்துவர்களுக்கான உதவித்தொகையையும் பெற்றார்.

இந்திய மருத்துவ ஆராய்ச்சி கழகம்  (ஐசிஎம்ஆர்) மற்றும் இந்திய தலை மற்றும் கழுத்து மருத்துவர்கள் சங்கத்தின் நிபுணர் குழுவில் உறுப்பினராக உள்ளார்.  ஊனமுற்றவர்களுக்கான உதவிகளை உருவாக்குவதற்கான குழு தலைவராகவும் உள்ளார். குடியரசுத் தலைவரின் முன்னாள் கவுரவ அறுவை சிகிச்சை நிபுணரான இவர், தனது மருத்துவ ஆராய்ச்சி கண்டுபிடிப்புகளை அசல் ஆராய்ச்சி கட்டுரைகள்  மற்றும் மருத்துவ ஆவணங்கள்   என பல சக மதிப்பாய்வு செய்யப்பட்ட பத்திரிகைகளில் வெளியிட்டுள்ளார்.இந்திய அரசு இவருக்கு 1986 ஆம் ஆண்டில் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கியது. தில்லியில் உள்ள சீதாராம் பார்தியா அறிவியல் மற்றும் ஆராய்ச்சி நிறுவனத்தில் மூத்த ஆலோசகர் பதவியில் இருந்து ஓய்வு பெற்றார். வீட்டிலிருந்தே தனது பயிற்சியைத் தொடர்கிறார் மற்றும் தொண்டு மருத்துவமனைகளில் அறுவை சிகிச்சைகளுக்குச் செல்கிறார்.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:இந்திய அறுவையர்கள்
யூரியா பாசுபேட்டு

**யூரியா பாசுபேட்டு** (*Urea phosphate*) என்பது CH7N2O5P என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். யூரியாவும் பாசுபாரிக் அமிலமும் 1:1 என்ற விகிதத்தில் சேர்ந்து யூரியா பாசுபேட்டு உருவாகிறது. ஒர் உரமாக இது பயன்படுகிறது. 17-44-0 என்ற நைட்ரசன் பாசுபரசு பொட்டாசியம் வாய்ப்பாட்டைக் கொண்டிருக்கும் இது தண்ணீரில் கரையும்.  வலுவான அமிலக் கரைசலை உருவாக்கும். 

யூரியா பாசுபேட்டு உர விற்பனையாளர் பைகளில் கிடைக்கிறது.  இவை பையகப்படுத்துகையில் யூபி என்ற தனிமுத்திரை இடப்பட்டு விற்கப்படுகின்றன. 15-5-15 மற்றும் 13-2-20 போன்ற நீரில் கரையக்கூடிய வாய்பாடுகளை உருவாக்க கால்சியம் நைட்ரேட்டு, மக்னீசியம் நைட்ரேட்டு மற்றும் பொட்டாசியம் நைட்ரேட்டு ஆகியவற்றைக் கொண்ட சேர்மங்களில் இது சில நேரங்களில் சேர்க்கப்படுகிறது. யூரியா பாசுபேட்டின் அமிலத்தன்மை Ca, Mg மற்றும் P ஆகியவை கரைசலில் இணைந்து இருக்க அனுமதிக்கிறது. குறைந்த அமிலத் தன்மை  நிலைகளில், Ca-Mg பாசுபேட்டுகள்  வீழ்படிவாக அடியில் இருக்கும். யூரியா பாசுபேட்டு பெரும்பாலும் குழாய் அமைப்புகளை சுத்தம் செய்ய சொட்டு நீர் பாசனத்தில் பயன்படுத்தப்படுகிறது.

யூரியா பாசுபேட்டு படிக அமைப்பில் உள்ள பாசுபாரிக்கு அமிலம் மற்றும் யூரியா மூலக்கூறுகள் சிக்கலான ஐதரசன் பிணைப்பு வலையமைப்பை உருவாக்குகின்றன.  தண்ணீரில் கரைக்கும் போது இது சுதந்திரமாக பிரிகிறது.

## மேற்கோள்கள்

பகுப்பு:பாசுபேட்டுகள்
பகுப்பு:யூரியாக்கள்
பகுப்பு:கரிமச் சேர்மங்கள்
செர்த்திங்

**செர்த்திங்** (மலாய் *Soghoteng*; ஆங்கிலம்: *Serting*; ஜாவி: اتسرتيڠ) என்பது மலேசியா, நெகிரி செம்பிலான் மாநிலத்தின், செம்போல் மாவட்டத்தில் அமைந்து உள்ள ஒரு சிற்றூர் ஆகும். 

செர்த்திங் ஈலிர் (*Serting Hilir*) பகுதியில் குனோங் டத்துக் உட்பட பல சுற்றுலா இடங்கள் உள்ளன. செர்த்திங்கின் மொத்த பரப்பளவு 2.066 சதுர கி.மீ. 

## பொது

2021-ஆம் ஆண்டு மக்கள் தொகை கணக்கெடுப்பின்படி, செர்த்திங் நகரத்தின் மக்கள் தொகை 5588 ஆகும். அதில் ஆண்களின் எண்ணிக்கை 2858; பெண்களின் எண்ணிக்கை 2730. 

மலாக்கா நீரிணையை பார்க்க விரும்பும் சுற்றுலாப் பயணிகள், குனோங் டத்துக் எனும் மலையின் உச்சிக்குச் செல்வது வழக்கம். அங்கு இருந்து மலாக்கா நீரிணையை முழுமையாகப் பார்க்கலாம். வானம் தெளிவாக இருக்கும் போது, மலாக்கா நீரிணைக்கு அப்பால் இருக்கும் சுமாத்திரா தீவையும் பார்க்கலாம்.

### அருகாமை நகரங்கள்

* எண்டாவ்
* மெர்சிங்
* ரொம்பின்
* கிம்மாஸ்
* பகாவ் 
* கோலா பிலா

## மேற்கோள்கள்

## மேலும் காண்க
* செம்போல் மாவட்டம்

## வெளி இணைப்புகள்

பகுப்பு:நெகிரி செம்பிலான் நகரங்கள்‎
சினேகங்கினி சுரியா

**சினேகங்கினி சுரியா** (*Snehangini Chhuria*) என்பவர் ஓர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். இவர் இந்தக் கட்சியின் சார்பில் ஒடிசா சட்டமன்றத்திற்கு 2014ஆம் ஆண்டு நடைபெற்ற சட்டமன்றத் தேர்தலில் அத்தாபிரா சட்டமன்றத் தொகுதியில் போட்டியிட்டு ஒடிசா சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

## குடும்பம்
சினேகங்கினி சுரியா 9, திசம்பர், 1968-இல் பிறந்தார். இவரின் தந்தை மார்சு பிரசாத் மொகாபத்ரா. கலைத்துறையில் பட்டம் பெற்ற பிறகு சட்டம் பயின்ற இவர், சமூக சேவகராகச் சேவையாற்றினார். இவருக்கு ஒரு மகன் மற்றும் இரண்டு மகள்கள் உள்ளனர்.

## அரசியல்
சினேகங்கினி சுரியா சமூக சேவகியாக பணிபுரிந்து, ஆரம்பத்தில் ஊராட்சி மன்ற அளவில் அரசியலில் தீவிரமாக இருந்தார். 2009ஆம் ஆண்டு நடைபெற்ற தேர்தலில் தோல்வியடைந்த சுரியா, 2014 ஒடிசா பொதுத் தேர்தலில், சினேகங்கினி மீண்டும் பிஜு ஜனதா கட்சியின் சார்பில் அத்தாபிரா சட்டமன்றத் தொகுதியில் போட்டியிட்டார். இந்தத் தேர்தலில் வெற்றி பெற்று 15வது ஒடிசா சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

15வது ஒடிசா சட்டப் பேரவைக்கு சினேகங்கினி sஉரியா தேர்ந்தெடுக்கப்பட்டபோது, ​​நவீன் பட்நாயக்கின் 4வது அமைச்சரவையில் மாநில பழங்குடியினர் நலத்துறை அமைச்சராகவும், 2கைவினை, ஜவுளி மற்றும் கைவினைத் துறை அமைச்சராகவும் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:ஒடிசா அரசியல்வாதிகள்
சபித்ரி அகர்வாலா

**சபித்ரி அகர்வாலா** (*Sabitri Agarwalla*) இந்தியாவின் ஒடிசா மாநிலத்தினைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டில் பட்குரா சட்டமன்றத் தொகுதியிலிருந்து ஒடிசா சட்டமன்ற உறுப்பினராகத் தேர்ந்தெடுக்கப்பட்டார். ஜனதா தளத்தைச் சேர்ந்த சபித்ரி, இந்திய தேசிய காங்கிரசு வேட்பாளர் ஜெயந்தா மொகாந்தி மற்றும் பாஜக வேட்பாளர் பிஜய் மொகபத்ராவைவிட 17,920 வாக்குகள் கூடுதலாகப் பெற்று வெற்றி பெற்றார்.

## குடும்பம்
சபித்ரி அகர்வாலின் தந்தையின் பெயர் துட்சிராம் சங்கனேரியா. கணவர் பெயர் வேத பிரகாசு அகர்வால். சபித்திரி பள்ளிக் கல்வியினை முடித்துள்ளார்.

## அரசியல்
சவித்ரி அகர்வால் ஒடிசா அரசியலில் பிஜு ஜனதா தளத்தின் உறுப்பினராக இருந்து வருகிறார். இவர் ஒடிசா சட்டமன்ற உறுப்பினராகவும் பணியாற்றி வருகிறார்.

## மேற்கோள்கள்


பகுப்பு:வாழும் மக்கள்
பகுப்பு:ஒடிசா அரசியல்வாதிகள்
சீதவ்வா ஜோதாட்டி

**சீதவ்வா ஜோதாட்டி** (*Sitavva Joddati*) என்பவர் கர்நாடகாவைச் சேர்ந்த சமூக ஆர்வலர் ஆவார். இவர் 2018ஆம் ஆண்டில், இந்தியக் குடியரசுத் தலைவரால் நான்காவது உயரிய குடிமக்கள் விருதான பத்மசிறீ விருதைப் பெற்றார்.

## இளமை
ஜோதாட்டி இந்தியாவின் கர்நாடக மாநிலத்தில் உள்ள சிக்கோடி வட்டத்தில் உள்ள கப்பூர் கிராமத்தில் பிறந்தார். ஆறு மகள்களில் இளையவரான சீதவ்வாவை தேவதாசியாக வழங்குவதாக சமூகத்திற்கு "வாக்குறுதி" கொடுத்தனர் இவர்களது பெற்றோர். இதைச் செய்வதன் மூலம் இவர்களுக்கு ஓர் ஆண் குழந்தை பிறக்கும் என இவர்களது பெற்றோர்கள் நம்பினர்.

சீதவ்வா, 7 வயதில் ஒரு மதச் சடங்குக்குப் பிறகு, தேவதாசி ஆக்கப்பட்டாள். 17 வயதில், இவர் மூன்று குழந்தைகளைப் பெற்றெடுத்தார்.

## தொழில்
1991ஆம் ஆண்டு பெண்கள் மேம்பாட்டுக் கழகத்தின் நிர்வாக இயக்குநர் லதாமாலாவைச் சந்தித்த சீதவ்வா, தேவதாசிப் பழக்கம் பெண்களின் கண்ணியத்தை எவ்வளவு இழிவுபடுத்துகிறது என்பதை உணர்த்தினார். தேவதாசி முறையிலிருந்து தன்னைக் காப்பாற்றிக்கொள்ள சீதவ்வா முடிவு செய்தாள். தெற்கு மகாராட்டிரா மற்றும் வடக்கு கர்நாடகாவுக்குச் சென்று மத விழாக்களில் கலந்துகொண்டு மற்ற தேவதாசிகளுடன் சேர்ந்து இந்த நடைமுறைக்கு எதிராகப் பேசத் தொடங்கினர், சீதவ்வா. ஒரு வாரத்திற்குள், தேவதாசி எதிர்ப்பாளர்களின் எண்ணிக்கை 45ஆக உயர்ந்தது.

விரைவில், சீதவ்வா தேவதாசி முறையை ஒழிப்பதற்காக அர்ப்பணிக்கப்பட்ட மகிளா அபிவிருத்தி சம்ராக்சனா சன்சுதே என்ற அமைப்பில் சேர்ந்தார். அப்போதிலிருந்து, 4,000க்கும் மேற்பட்ட பெண்களை மீட்டு மற்ற வேலைகளுடன் மறுவாழ்வு அளித்துள்ளார். இவர் 17 வயதிலிருந்து மூன்று தசாப்தங்களுக்கு மேலாக, கருநாடகாவின் பெல்காமில் தேவதாசிகள் மற்றும் தலித்துகளை மேம்படுத்த உழைத்துள்ளார்.

இவர் 2012 முதல் *மாஸ்* அமைப்பின் தலைமை நிர்வாக அதிகாரியாக உள்ளார். இந்த அமைப்பில் சுமார் 4000 முன்னாள் தேவதாசிகள் உறுப்பினர்களாக உள்ளனர். சீதவ்வா ஜோதாட்டி, பெண்கள் மற்றும் குழந்தை உரிமைகள், நிதி மேலாண்மை, பாலின நோயினால் பாதிக்கப்பட்டவர்கள் மற்றும் பிற பிரச்சினைகள் பற்றிய உதவிகள் மற்றும் சட்டப் பட்டறைகள் மற்றும் திட்டங்களை நடத்தி வருகிறார். இவர் 300க்கும் மேற்பட்ட சுய உதவிக் குழுக்களை உருவாக்கியுள்ளார். இவை முன்னாள் தேவதாசிகளுக்கு வங்கிகள் மற்றும் சிறு கடன் வழங்குபவர்களுக்கு நிதி உதவி வழங்குகின்றன.

## அங்கீகாரம்
மார்ச் 2018-இல், ஜோதாட்டிக்கு இந்தியாவின் நான்காவது உயரிய குடிமகன் விருதான பத்மசிறீ, இந்தியக் குடியரசுத் தலைவர் ராம் நாத் கோவிந்தால் வழங்கப்பட்டது.

## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
எர்பியம் நைட்ரைடு

**எர்பியம் நைட்ரைடு** (*Erbium nitride*) என்பது ErN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியம் நைட்ரசன்  ஆகிய தனிமங்கள் சேர்ந்து இந்த இருமச் சேர்மம் உருவாகிறது.

## இயற்பியல் பண்புகள்
எர்பியம் நைட்ரைடு கருப்பு நிறத்தில் தூளாக உருவாகிறது. வேதியியல் ரீதியாக, இச்சேர்மம் அதிக வினைத்திறன் கொண்டதாகவும்  காற்றில் எளிதில் ஆக்சிசனேற்றமடையக் கூடியதாகவும் காணப்படுகிறது. அதிக ஈரப்பதம் எர்பியம் நைட்ரைடை நீராற்பகுப்பு அடையச் செய்கிறது. இந்நீராற் பகுப்பு வினையில் Er(OH)3 சேர்மமும்  அம்மோனியாவும் உருவாகின்றன. 

எர்பியம் நைட்ரைடு சேர்மத்திற்கு ஒளியியல் பண்புகளும் காந்தப் பண்புகளும் உள்ளன. 

## பயன்கள்
எர்பியம் நைட்ரைடு சேர்மம் III-நைட்ரைடு குறைக்கடத்திகளில் சேர்க்கப்பட்டு பயன்படுத்தப்படுகிறது. ஒளிமின்னணு மற்றும் சுழல் மின்னணு கருவிகள் உருவாக்கத்தில் இக்கலப்பு பயனாகிறது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:நைட்ரைடுகள்